བོད་ནི་ཕལ་ཆེར་དམངས་ཡོངས་ཆོས་ལ་དད་པའི་མི་རིགས་ཤིག་ཡིན་ཞེས་ལབ་ཀྱང་མ་འགྲིག་པ་མེད།ནང་ཆོས་རིག་གནས་ཀྱིས་བོད་ཀྱི་སྤྱི་ཚོགས་འཚོ་བའི་ངོས་སོ་སོར་ཤུགས་རྐྱེན་རྒྱ་ཆེ་ཞིང་གཏིང་ཟབ་མོ་ཐེབས་ཡོད་པས།མི་རིགས་ཀྱི་འབྲེལ་བ་དང་།ལས་བྱེད་པ་དང་མང་ཚོགས་ཀྱི་འབྲེལ་བ་ལའང་ཤུགས་རྐྱེན་ཐེབས་ཀྱིན་ཡོད།བོད་རྒྱ་སྤུན་ཟླ་མི་རིགས་གཉིས་ཀྱི་སྲོལ་རྒྱུན་མཛའ་བརྩེ་ལ་གནོན་འཚེ་བཏང་པས།མི་རིགས་ཀྱི་འབྲེལ་བ་དང་།བོད་རྒྱའི་འབྲེལ་བ།གཞུང་ཞབས་པ་དང་མང་ཚོགས་ཀྱི་འབྲེལ་བ་ཆེས་ཛ་དྲགཆེས་མི་བཟང་པའི་དུས་སྐབས་དེ་བྱུང་ཞིང་།རྒྱ་ནག་གསར་བ་དབུ་བརྙེས་པ་ནས་དེ་ལྟ་བུ་ཞིག་བྱུང་མྱོང་མེད།